als_Latn dik_Latn sag_Latn
Ekziston një pyetje në lidhje me syzet e Google, të cilës asnjë nuk i është përgjigjur deri sot: “Do të jenë të ligjshme të përdoren gjatë udhëtimit me makinë?”
Kur jeni duke i dhënë makinës, do të hutoheni duke parë postën tuaj elektronike, mesazhet, median shoqërore dhe aplikacionet e tjera. Ndërkohë që do të jeni në timon, shikimi juaj do të bllokohet nga pamjet e syzeve dhe kështu nuk do të keni mundësi të shikoni rrugën.
Kjo çështje ka hapur shumë diskutime për sigurinë e drejtuesve. Aplikacioni DriveSafe luan një rol të rëndësishëm në këtë diskutim. Ky aplikacion është krijuar për syzet Google, i cili i lajmëron drejtuesit kur përgjumen.
Aplikacioni mund të shkarkohet nga faqja e internetit DriveSafe, pastaj hidhet në pajisje, sepse akoma nuk pranohet nga aplikacioni që e shoqëron, MyGlass. Për ta aktivizuar aplikacionin, kur udhëtojnë, njerëzit duhet të thonë “Në rregull syze, më mbani zgjuar!”
Pajisja ka sensorë që “vëzhgojnë” sytë, dhe kur shoferi përgjumet e zgjon me një alarm, që vjen nga altoparlanti i syzeve Google. Për më tepër, aplikacioni DriveSafe lidhet me sisteme të tjera, dhe kur drejtuesi është i lodhur, i jep mundësinë të shkojë në vendin më të afërt, për të pushuar.
Një numër i madh aksidentesh ndodhin, sepse drejtuesit i zë gjumi në timon. Kjo pajisje do ta zvogëlojë numrin e aksidenteve që ndodhin për këtë arsye, ndërkohë që kompania Mercedes Benz ka filluar ta vendosë teknologjinë kundër fjetjes në timon shumë kohë më parë.
(Herë të lexuara: 270)
als_Latn als_Latn als_Latn als_Latn als_Latn als_Latn als_Latn